చిక్కవరం
చిక్కవరం కృష్ణా జిల్లా, గన్నవరం మండలంలోని గ్రామం. ఇది మండల కేంద్రమైన గన్నవరం నుండి 8 కి. మీ. దూరం లోను, సమీప పట్టణమైన విజయవాడ నుండి 32 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 505 ఇళ్లతో, 1666 జనాభాతో 1249 హెక్టార్లలో విస్తరించి ఉంది. గ్రామంలో మగవారి సంఖ్య 845, ఆడవారి సంఖ్య 821. షెడ్యూల్డ్ కులాల సంఖ్య 572 కాగా షెడ్యూల్డ్ తెగల సంఖ్య 19. గ్రామం యొక్క జనగణన లొకేషన్ కోడ్ 589231.పిన్ కోడ్: 521101, ఎస్.టీ.డీ.కోడ్ = 08676.
సముద్రమట్టానికి 24 మీ.ఎత్తు
ఈ గ్రామానికి సమీపంలో కొత్తగూడెం, వీరపనేనిగూడెం, గోపవరపుగూడెం, తోటపల్లి, కొండపవుల్లూరు గ్రామాలు ఉన్నాయి.
ఉంగుటూరు, విజయవాడ, విజయవాడ గ్రామీణ, గన్నవరం
గన్నవరం, రామవరప్పాడు, గుణదల నుండి రోడ్దురవాణా సౌకర్యం ఉంది. రైల్వేస్టేషన్; విజయవాడ 24 కి.మీ
గ్రామంలో ప్రభుత్వ ప్రాథమిక పాఠశాలలు మూడు, ప్రభుత్వ ప్రాథమికోన్నత పాఠశాల ఒకటి ఉన్నాయి. బాలబడి గన్నవరంలోను, మాధ్యమిక పాఠశాల గొల్లనపల్లిలోనూ ఉన్నాయి. 
సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల గన్నవరంలోను, ఇంజనీరింగ్ కళాశాల సూరంపల్లిలోనూ ఉన్నాయి. సమీప వైద్య కళాశాల విజయవాడలోను, పాలీటెక్నిక్‌ గన్నవరంలోను, మేనేజిమెంటు కళాశాల సూరంపల్లిలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల విజయవాడలో ఉన్నాయి. 
ఆర్.సి.ఎం. ప్రాథమికోన్నత పాఠశాల. చిక్కవరం.వి.కె.ఆర్.కాలేజి, సూరంపల్లి
త్రాగునీటి సౌకర్యం:- ఈ గ్రామంలో గ్రామ పంచాయతీ ఆధ్వర్యంలో నాలుగున్నర లక్ష్ల రూపాయల వ్యయంతో, నూతనంగా నిర్మించిన ఉచిత శుద్ధినీటి కేంద్రాన్ని, 2015,ఆగష్టు-29వ తేదీనాడు ప్రారంభించారు. ఈ పథకం ద్వారా చిక్కవరం గ్రామానికే గాక, చింతకుంట, కండ్రిక గ్రామాలకు చెందిన ఐదువేలమంది ప్రజలకు ఉచితంగా శుద్ధమైన త్రాగునీరు అందించెదరు. [4]
చిక్కవరంలో ఉన్న ఒక పశు వైద్యశాలలో ఒక డాక్టరు, ఒకరు పారామెడికల్ సిబ్బందీ ఉన్నారు. ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. 
సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి. 
గ్రామంలో2 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ఇద్దరు, ఒక నాటు వైద్యుడు ఉన్నారు.
ఈ చెరువు గన్నవరం మండలం చిక్కవరం గ్రామం మరియు అగిరిపల్లి మండలం తోటపల్లి గ్రామాల పరిధిలో విస్తరించియున్నది. 1200 ఎకరాలలో విస్తరించియున్న ఈ చెరువు కృష్ణా జిల్లాలోనే ప్రతిష్ఠాత్మకమైనది. ఇది 25 గ్రామాలలోని 65,000 మందికి పైగా జనాభాకి సాగు మరియు త్రాగునీరు అందించుచున్నది. ఇది విమానాశ్రయానికీ, జాతీయ రహదారికీ 12 కి.మీ.దూరంలో ఉంది. ఇక్కడ బ్రహ్మయ్యలింగం ఆలయం ఉంది.
ప్రభుత్వం ప్రతిష్ఠాత్మకంగా చేపట్టిన నీరు-చెట్టు కార్యక్రమంలో భాగంగా, ఈ చెరువులో పూడికతీత పనులు, 2016,ఏప్రిల్-8న ఉగాది పండుగ రోజున ఈ చెరువులో పూడికతీత పనులు, రాష్ట్ర ఆర్థికశాఖా మంత్రి శ్రీ యనమల రామకృషుడు ప్రారంభించారు. రాష్ట్రంలోనే ఎంతో చరిత్రగల ఈ చెరువు చుట్టూ కొండలు ఉండటంతో, ఈ చెరువును పూర్తిస్థాయిలో అభివృద్ధిచేసి, పర్యాటకశోభ సంతరించుకొనేలాగా చేసెదరు. ఈ చెరువును నింపటానికి వీలుగా పోలవరం కాలువనుండి ఎత్తిపోతలకు పంపులు ఏర్పాటుచేసెదరు. ఈ చెరువును పూర్తిస్థాయిలో అభివృధి చేసిన యెడల, ఈ గ్రామానికి చుట్టుప్రక్కలగల 12 గ్రామాలలో ఉన్న సాగునీటి చెరువులను నింపుటకు వీలుకాగలదు. [7]
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
ఈ గ్రామ పంచాయతీకి జూలై 2013 లో జరిగిన ఎన్నికలలో శ్రీమతి కొలుసు మహాలక్ష్మి సర్పంచిగా 16 ఓట్ల మెజారితీతో గెలిచింది. [2]
బ్రహ్మయ్యలింగం చెరువు గట్టున ఉన్న కొండ గట్టుకు కాల క్రమేణా "దేవర గట్టు", "దేవుని గట్టు", "కోట కొండ. "కోట గట్టు కొండ" అని మార్పులు చేసుకుంటూ వచ్చినవి. అక్కడ నిర్మించిన ఈ పురాతన ఆలయం చారిత్రిక విశిష్టత కలిగియున్నది. ఈ ఆలయంమరియు పరీవాహక ప్రాంతాన్ని ఒక ఆధ్యాత్మిక కేంద్రంగా తీర్చిదిద్దుటకుగాను మరియూ ఆలయాన్ని భక్తులకు సౌకర్యవంతంగా ఉండేటందుకు, ఈ ఆలయాన్ని, ఇటీవల విశాలమైన దేవరకొండపై శాస్త్రోక్తంగా ప్రతిష్ఠించారు. పూర్వం రాజు తన కోటకు నిర్మించుకున్న పురాతన రహదార్ని పునర్నిర్మించి భక్తులకు సౌకర్యం కల్పించారు. కొండపై బ్రహ్మలింగేశ్వరస్వామివారి ప్రతిష్ఠతోపాటు, ఆలయం చుట్టూ అష్టలింగాల ప్రతిష్ఠ, కలియుగ వేంకటేశ్వరస్వామివారి ఆలయం, గోశాలను నిర్మించేటందుకు నిర్ణయించారు. [8]
ఇచట 2014,నవంబరు-4 న తులసీ, దామోదర కళ్యాణం వైభవంగా నిర్వహించారు. ఆలయ ప్రాంగణంలో తులసి, ఉసిరి చెట్లకు శాస్త్రోక్తంగా కళ్యాణం నిర్వహించారు. పరిసర ప్రాంతాలనుండి భక్తులు అధిక సంఖ్యలో విచ్చేసి, వేడుకలను తిలకించారు. అనంతరం భక్తులకు అన్నదానం నిర్వహించి, తులసి మొక్కలను పంపిణీ చేసారు. [3]
ఈ ఆలయంలో 2016,ఫిబ్రవరి-14వ తేదీ ఆదివారం నాడు రథసప్తమి సందర్భంగా, స్వామివారి కళ్యాణం కన్నులపండువగా నిర్వహించారు. ఆలయంలో ఉదయం సూర్యకిరణాలు స్వామివారిని సందర్శించగా, అనంతరం పండితులు శాంతికళ్యాణం నిర్వహించారు. ఈ కార్యక్రమాన్ని తిలకించదానికి భక్తులు, గ్రామం నుండియేగాక, పరిసరప్రాంతాలనుండి గూడా అధికసంఖ్యలో విచ్చేసారు. [6]
విఏకే రంగారావు
చిక్కవరం గ్రామానికి చెందిన కొలుసు నీలవేణి, కొలుసు నీరజ అక్కచెల్లెళ్ళు. వీరిద్దరూ వీరపనేనిగూడెంలోని వికాస్ పాఠశాలలో విద్యనభ్యసించుచున్నారు. 2015,అక్టోబరు-4వ తేదీ వరకు విజయవాడలో నిర్వహించిన రాష్ట్రస్థాయి షిటోరియో కరాటే పోటీలలో వీరిద్దరూ అండర్-8 విభాగంలో పాల్గొన్నారు. ఈ పోటీలలో నీలవేణి ప్రథమస్థానం, నీరజ తృతీయస్థానం కైవసం చేసుకున్నారు. [5]
గ్రామంలో మురుగునీటి పారుదల వ్యవస్థ లేదు. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
చిక్కవరంలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. 
లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి. 
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. ప్రైవేటు బస్సు సౌకర్యం, రైల్వే స్టేషన్, ట్రాక్టరు సౌకర్యం మొదలైనవి గ్రామానికి 5 నుండి 10 కి.మీ. దూరంలో ఉన్నాయి. 
జాతీయ రహదారి, రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం నుండి 5 నుండి 10 కి.మీ. దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉంది. 
ఏటీఎమ్, వాణిజ్య బ్యాంకు, సహకార బ్యాంకు గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి.
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో పబ్లిక్ రీడింగ్ రూం ఉంది. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. సమీకృత బాలల అభివృద్ధి పథకం గ్రామం నుండి 5 నుండి 10 కి.మీ. దూరంలో ఉంది. సినిమా హాలు, గ్రంథాలయం గ్రామం నుండి 5 నుండి 10 కి.మీ. దూరంలో ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది.
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 15 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
చిక్కవరంలో భూ వినియోగం కింది విధంగా ఉంది:
చిక్కవరంలో వ్యవసాయానికి నీటి సరఫరా కింది వనరుల ద్వారా జరుగుతోంది.
చిక్కవరంలో ఈ కింది వస్తువులు ఉత్పత్తి అవుతున్నాయి.
మామిడి, వరి
[2] ఈనాడు కృష్ణా; 2013,జులై-24; 8వపేజీ. 
[3] ఈనాడు విజయవాడ; 2014,నవంబరు-5; 5వపేజీ.
[4] ఈనాడు అమరావతి; 2015,ఆగష్టు-30; 4వపేజీ.
[5] ఈనాడు అమరావతి; 2015,అక్టోబరు-6; 28వపేజీ.
[6] ఈనాడు అమరావతి; 2016,ఫిబ్రవరి-15; 4వపేజీ.
[7] ఈనాడు కృష్ణా; 2016,ఏప్రిల్-9; 14వపేజీ.
[8] ఈనాడు అమరావతి; 2016,నవంబరు-29; 12వపేజీ.